ຝ່າຍຕໍ່ຕ້ານຊີເຣຍ ເສຍຫາຍໜັກ ໃນການຕໍ່ສູ້ກັບ ຝ່າຍລັດຖະບານ (ສະໄລດ໌)
ກໍາລັງຝ່າຍຕໍ່ຕ້ານ ເສຍຊີວິດ​ 18 ຄົນ​ໃ ນ​ການຍິງຖະຫຼົ່ມ ຂອງ​ລັດຖະບານ ແລະອີກ 28 ຄົນຕາຍ ໃນ​ການ​ຕໍ່ສູ້​ກັນ​ ຢູ່​​ໃກ້ກັບ​ກຸງ Damascus.
ນັກເຄື່ອນໄຫວຊີເຣຍ ກຸ່ມນຶ່ງ ກ່າວວ່າ ການຍິງຖະຫລົ່ມ ຂອງ ຝ່າຍລັດຖະບານ ໄດ້ສັງຫານຢ່າງໜ້ອຍ 18 ຄົນ ທີ່ພາກເໜືອ ຂອງຊີເຣຍ ໃນຂະນະທີ່ພວກຕໍ່ຕ້ານເສຍຊີວິດ 28 ຄົນ ຢູ່ໃກ້ ກັບກຸງ Damascus ໃນການຕໍ່ສູ້ກັນກັບ ທະຫານລັດຖະບານ ກຸ່ມສິ້ງຊອມສິດທິມະນຸດຊີເຣຍ ກ່າວວ່າ ໃນວັນອາທິດວານນີ້ ຝ່າຍລັດຖະບານ ໄດ້ຍິງປືນຄົກຖະຫລົ່ມໃສ່ ເມືອງ Ariha ທາງ ພາກຕາເວັນຕົກສຽງເໜືອຂອງປະເທດ ຊຶ່ງສ່ວນໃຫຍ່ແມ່ນຢູ່ ໃຕ້ການຄວບຄຸມຂອງພວກນັກລົບຝ່າຍຄ້ານ ກຸ່ມດັ່ງກ່າວເວົ້າ ວ່າ ຜູ້ເຄາະຮ້າຍມີຮວມທັງ ຜູ້ຍິງສອງຄົນ ແລະເດັກນ້ອຍນຶ່ງຄົນ ກ່ອນໜ້ານັ້ນ ພວກຝ່າຍຄ້ານ ແລະທະຫານລັດຖະບານ ໄດ້ສູ້ ລົບກັນຢ່າງດຸເດືອດ ທີ່ເມືອງ Adra ໃກ້ກັບກຸງ Damascus ກຸ່ມສິ້ງຊອມສິດທິມະນຸດຊີເຣຍກ່າວວ່າ ນອກຈາກພວກຝ່າຍ ຕໍ່ຕ້ານທີ່ຖືກຂ້າຕາຍນັ້ນແລ້ວ ຜູ້ນໍາຄົນນຶ່ງ ແລະສະມາຊິກຈໍາ ນວນນຶ່ງຂອງ ໜ່ວຍພິທັກສາທາລະນະລັດ ຫລື Republican Guard ອັນເປັນກອງກໍາລັງພິເສດຊັ້ນຫົວກະທິ ຂອງລັດຖະ ບານ ກໍໄດ້ເສຍຊີວິດ ໃນການປະທະກັນນັ້ນ ບໍ່ມີການຢັ້ງຢືນທີ່ເປັນເອກກະລາດ ຕໍ່ລາຍງານເຫລົ່ານີ້